તેમણે વધુમાં ઉમેર્યું હતું કે ‘અહીં બાજુમાં જ રેલવેનું યાર્ડ આવેલું છે જ્યાં સુરક્ષા માટે તાર બાંધવામાં આવ્યા છે, પરંતુ એ તાર પણ તૂટીને ગાર્ડનમાં અંદરની તરફ પડેલા હોવાથી બાળકોને એ વાગી જવાનો ભય રહે છે. બાળકો બિન્દાસ રમી શકતાં નથી. ગાર્ડનમાં રોપથી ઉપર ચડવાની એક ગેમ ઇન્સ્ટૉલ કરવામાં આવી છે જેના પરથી એક બાળક પડી જતાં ઈજા થયા બાદ કોઈ બાળકો એના પર ચડતાં નથી. બૉલ નાખવાની એક ગેમ લગાવવામાં આવી છે એનો પણ બાળકો બૉલ વગર ઉપયોગ કરી શકતાં નથી. બેસવા માટેના બે-ચાર હીંચકાઓ લગાડી એના પર નગરસેવિકાએ પોતાના નામની તક્તી લગાડી દીધી છે, પરંતુ તેઓ મુખ્ય સમસ્યાઓ પર ધ્યાન નથી આપી રહ્યાં.’